વરસાદી મોસમમાં તન સાથે મનને પણ ભીંજવતા વરસાદને માણવાની શોખીન વંદિતાને પાણીની રમતો ખૂબ ગમે છે, જેના કારણે આજે તેની પાસે રાજ્ય અને રાષ્ટ્રીય કક્ષાનાં 200થી વધુ મેડલ્સ-ટ્રોફીઓ છે. નેશનલ લેવલના કુલ 65 મેડલ્સમાં 27 ગોલ્ડ, 24 સિલ્વર અને 14 બ્રોન્ઝ મેડલ છે. રાષ્ટ્રીય કક્ષાએ સૌપ્રથમ ગોલ્ડ મેડલ 2007માં ગોવામાં મળ્યો હતો. 2007નું વર્ષ તેનું ‘ગોલ્ડન યર’ રહ્યું હતું. ગોવા-સુરત અને પાકિસ્તાનમાં શ્રેષ્ઠ પ્રદર્શન કરતાં 2007નું વર્ષ ગોલ્ડન યર બની ઝળહળી ઊઠ્યું હતું. 2007ના નવા વર્ષના પ્રારંભે જ ગોવામાં યોજાયેલી ‘સ્કૂલ ગેમ્સ ફેડરેશન ઓફ ઇન્ડિયા’ના અંડર-14ના વિભાગમાં વંદિતાએ 50, 100 અને 200 મીટર બટરફ્લાયમાં ગોલ્ડ મેડલ્સ મેળવીને પ્રથમ પ્રયત્ને જ ‘ગોલ્ડન હેટ્રિક’ની ચેમ્પિયનશિપમાં 10થી 12 વર્ષના વય વિભાગમાં બે ગોલ્ડ અને એક સિલ્વર મેડલ મેળવ્યો હતો, જ્યારે ઓક્ટોબર, 2007માં જ સુરતમાં રમાયેલી ‘સ્કૂલ ગેમ્સ ફેડરેશન ઓફ ઇન્ડિયા’માં પુનઃ ગોલ્ડન હેટ્રિક સર્જી હતી! 2007ના એક જ વર્ષમાં ડબલ ગોલ્ડન હેટ્રિકનો રેકોર્ડ કર્યો હતો. આ ઉપરાંત સપ્ટેમ્બર, 2007માં પાકિસ્તાનમાં પણ એક ગોલ્ડ અને એક સિલ્વર મેડલ મેળવ્યો હતો. આમ 2007ના વર્ષમાં જ નવ ગોલ્ડ મેડલ અને બે સિલ્વર મેડલ નેશનલ – ઇન્ટરનેશનલ લેવલ પર મેળવી ધમાકેદાર શાર્ક-માછલીની જેમ શરૂઆત કરી હતી.